พระราชบัญญัติจัดตั้งศาลล้มละลายและวิธีพิจารณาคดี ล้มละลาย พ.ศ.๒๕๔๒ ให้ความหมายของ "ศาลล้มละลาย " ไว้ว่าอย่างไร
ศาลล้มละลาย        พระราชบัญญัติจัดตั้งศาลล้มละลายและวิธีพิจารณาคดี ล้มละลาย พ.ศ.๒๕๔๒ ให้ความหมายของ "ศาลล้มละลาย " ไว้ว่า ศาลล้มละลาย กลาง หรือ ศาลล้มละลายภาค ไม่มีศาลล้มละลายจังหวัด ปัจจุบันศาลล้มละลายกลางเปิดทำการแล้ว ส่วนศาลล้มละลายภาคยังไม่เปิดทำการ ทำให้ศาลล้มละลายกลาง ซึ่งปกติมีเขตศาลเฉพาะตลอดกรุงเทพมหานคร ต้องขยายเขตศาลออกไปครอบคลุมทั่วประเทศ ศาลล้มละลายมีอำนาจพิจารณาพิพากษาเฉพาะคดีล้มละลายทั้งในส่วนทางแพ่งและทางอาญา คดีในส่วนทางอาญาที่เป็นการกระทำกรรมเดียวผิดต่อกฎหมายหลายบท และบทใดบทหนึ่งเป็นความผิดตามกฎหมายว่าด้วยล้มละลาย ให้ศาลล้มละลายรับพิจารณาพิพากษาความผิดบทอื่นไว้ด้วย แต่ถ้าเป็นความผิดหลายกรรมเกี่ยวเนื่องกันและบางกรรมไม่เป็นความผิดตามกฎหมายว่าด้วยล้มละลาย ศาลล้มละลายจะรับพิจารณาพิพากษาทุกกรรม หรือไม่รับพิจารณาพิพากษาเฉพาะกรรมใดกรรมหนึ่ง หรือหลายกรรมที่ไม่เป็นความผิดตามกฎหมายว่าด้วยล้มละลาย โดยให้โจทก์แยกฟ้องเป็นคดีใหม่ยังศาลที่มีอำนาจก็ได้ ในกรณีมีปัญหาว่าคดีใดจะอยู่ในอำนาจของศาลล้มละลายหรือไม่ ไม่ว่าจะเกิดปัญหาในศาลล้มละลายหรือในศาลยุติธรรมอื่น ให้ศาลนั้นรอการพิจารณาพิพากษาคดีไว้ชั่วคราว แล้วเสนอปัญหานั้นให้ประธานศาลอุทธรณ์คดี ชำนัญพิเศษเป็นผู้วินิจฉัย ในกรณีที่ศาลอุทธรณ์คดีชำนัญพิเศษยังไม่เปิดทำการ ให้ประธานศาลฎีกาเป็นผู้วินิจฉัยปัญหาดังกล่าว (พ.ร.บ.จัดตั้งศาลล้มละลายและวิธีพิจารณาคดีล้มละลาย (ฉบับที่ ๔) พ.ศ.๒๕๕๘) การดำเนินกระบวนพิจารณาในศาลล้มละลายต้องเป็นไปโดยสะดวก รวดเร็ว และเที่ยงธรรม อธิบดีผู้พิพากษาศาลล้มละลายกลางมีอำนาจออกข้อกำหนดเกี่ยวกับการดำเนินกระบวนพิจารณา และการรับฟังพยานหลักฐานในศาลล้มละลายโดยความเห็นชอบของประธานศาลฎีกา เมื่อศาลล้มละลายพิพากษาหรือมีคำสั่งแล้วห้ามมิให้อุทธรณ์ เว้นแต่คำพิพากษายกฟ้อง คำสั่งยกคำร้อง หรือคำร้องขอให้ล้มละลาย คำสั่งยกคำร้องขอให้ฟื้นฟูกิจการ คำสั่งอนุญาตหรือไม่อนุญาตให้เจ้าหนี้ได้รับชำระหนี้ไม่ว่าทั้งหมดหรือแต่บางส่วน คำสั่งพิทักษ์ทรัพย์ของลูกหนี้เด็ดขาด คำพิพากษาหรือคำสั่งในคดีแพ่งที่เกี่ยวพันกับคดีตามกฎหมายว่าด้วยล้มละลาย ส่วนในคดีอาญาที่มีอัตราโทษอย่างสูงจำคุกไม่เกิน ๓ ปี หรือปรับไม่เกิน ๖๐,๐๐๐ บาท หรือทั้งจำทั้งปรับ ห้ามอุทธรณ์ในปัญหาข้อเท็จจริง เว้นแต่จำเลยต้องคำพิพากษาให้ ลงโทษจำคุกหรือกักขังแทนโทษจำคุก รอการลงโทษ หรือรอการกำหนดโทษ จำเลย จึงจะอุทธรณ์ในปัญหาข้อเท็จจริงได้ โดยอุทธรณ์ไปยังศาลอุทธรณ์คดีชำนัญพิเศษเลย ภายในกำหนด ๑ เดือนนับแต่ศาลล้มละลายอ่านคำพิพากษาหรือคำสั่งคดีที่ต้องห้ามอุทธรณ์ อาจมีการขออนุญาตอุทธรณ์ได้ตามระเบียบของที่ประชุมใหญ่ศาลฎีกา ผู้บริหาร ศาลล้มละลายกลาง ประกอบด้วย อธิบดีผู้พิพากษา และรองอธิบดีผู้พิพากษา ส่วน องค์คณะผู้พิพากษาต้องไม่น้อยกว่า ๒ คน ซึ่งเป็นข้าราชการตุลาการตามกฎหมาย ว่าด้วยระเบียบข้าราชการฝ่ายตุลาการ ไม่มีผู้พิพากษาสมทบ    อ้างอิง วิชา ระบบศาลและพระธรรมนูญศาลยุติธรรม(อ.อนันต์ ชุมวิสูตร) สมัยที่ 69
พระราชบัญญัติจัดตั้งศาลล้มละลายและวิธีพิจารณาคดี ล้มละลาย พ.ศ.๒๕๔๒ ให้ความหมายของ "ศาลล้มละลาย " ไว้ว่า ศาลล้มละลาย กลาง หรือ ศาลล้มละลายภาค ไม่มีศาลล้มละลายจังหวัด ทำให้ศาลล้มละลายกลาง ซึ่งปกติมีเขตศาลเฉพาะตลอดกรุงเทพมหานคร ต้องขยายเขตศาลออกไปครอบคลุมทั่วประเทศ 

ศาลล้มละลายมีอำนาจพิจารณาพิพากษาเฉพาะคดีล้มละลายทั้งในส่วนทางแพ่งและทางอาญา คดีในส่วนทางอาญาที่เป็นการกระทำกรรมเดียวผิดต่อกฎหมายหลายบท และบทใดบทหนึ่งเป็นความผิดตามกฎหมายว่าด้วยล้มละลาย ให้ศาลล้มละลายรับพิจารณาพิพากษาความผิดบทอื่นไว้ด้วย แต่ถ้าเป็นความผิดหลายกรรมเกี่ยวเนื่องกันและบางกรรมไม่เป็นความผิดตามกฎหมายว่าด้วยล้มละลาย ศาลล้มละลายจะรับพิจารณาพิพากษาทุกกรรม หรือไม่รับพิจารณาพิพากษาเฉพาะกรรมใดกรรมหนึ่ง หรือหลายกรรมที่ไม่เป็นความผิดตามกฎหมายว่าด้วยล้มละลาย 

การดำเนินกระบวนพิจารณาในศาลล้มละลายต้องเป็นไปโดยสะดวก รวดเร็ว และเที่ยงธรรม อธิบดีผู้พิพากษาศาลล้มละลายกลางมีอำนาจออกข้อกำหนดเกี่ยวกับการดำเนินกระบวนพิจารณา และการรับฟังพยานหลักฐานในศาลล้มละลายโดยความเห็นชอบของประธานศาลฎีกา เมื่อศาลล้มละลายพิพากษาหรือมีคำสั่งแล้วห้ามมิให้อุทธรณ์ เว้นแต่คำพิพากษายกฟ้อง คำสั่งยกคำร้อง หรือคำร้องขอให้ล้มละลาย คำสั่งยกคำร้องขอให้ฟื้นฟูกิจการ 

 ศาลล้มละลายกลาง ประกอบด้วย อธิบดีผู้พิพากษา และรองอธิบดีผู้พิพากษา ส่วน องค์คณะผู้พิพากษาต้องไม่น้อยกว่า ๒ คน ซึ่งเป็นข้าราชการตุลาการตามกฎหมาย ว่าด้วยระเบียบข้าราชการฝ่ายตุลาการ ไม่มีผู้พิพากษาสมทบ
กฎหมายล้มละลาย-ฟื้นฟูกิจการ